«Արմենպրես»-ի հաղորդմամբ` հունիսի 11-ին լրագրողների հետ հանդիպմանն այս մասին ասաց Արևելագիտության ինստիտուտի տնօրեն Ռուբեն Սաֆրաստյանը՝ հավանական համարելով, որ Մանբիջն ի վերջո կհանձնվի թուրքերի վերահսկողությանը: «Թուրքիան Մերձավոր Արևելքում գնալով ակտիվանում է, և դրա վկայությունը Իրաքի հյուսիսում տեղակայված Քրդստանի բանվորական կուսակցության ռազմական բազաների վրա հարձակումն է օդային ճանապարհով: Խոսակցություններ կան, որ Թուրքիան պատրաստվում է բազաների վրա հարձակողական գործողություններ իրականացնել նաև ցամաքային ուժերի ներգրավմամբ»,-նշեց նա: